ગઇ સાલ મોટા ભાગનો સમય અસહિષ્ણુતાની ચર્ચામાં ખર્ચાઇ ગયો હતો. હવે વિભાજનને લઇને નવી ચર્ચા શરૂ થઇ ગઇ છે. કોણ દેશદ્રોહી છે અને કોણ દેશપ્રેમી છે? તેની ચર્ચા જોર-શોરથી શરૂ થઇ ગઇ છે અને આ ચર્ચાના એપી સેન્ટર તરીકે જવાહરલાલ નહેરુ યુનિવર્સિટી કેમ્પસ છે. જેએનયુ પર આજકાલ જે રીતે રાજકીય પ્રવૃત્તિઓ ધમધમી રહી છે તે જોતાં એવું લાગી રહ્યું છે કે જેએનયુ હવે શૈક્ષણિક સંસ્થા મટીને જાણે રાજકીય પ્રવૃત્તિઓનો અડ્ડો બની ગઇ છે.